The Proclaimers

**The Proclaimers** er et skotsk band opprettet i 1983 som består av de eneggede tvillingene Charlie og Craig Reid født 5. mars 1962. De er mest kjent for sangene «Letter from America» som klatret til nr. 3 på hitlistene i Storbritannia og «I'm Gonna Be (500 Miles)» som var temasang i filmen *[[Benny & Joon]]* og som klatret til topps på hitlistene i Australia, Island og New Zealand. The Proclaimers har solgt over 5 millioner album verden over.

Tvillingbrødrene Craig og Charles Reid ble født i Leith, et havneområde som ligger nord for Edinburgh i Skottland, den 5. mars 1962 og vokste opp i Edinburgh, Cornwall og Auchtermuchty.

Før The Proclaimers ble dannet, skrev Bill Wyman i *Chicago Reader* i 1989 at brødrene ble inntatt i musikken gjennom punk-kulturen. Etter at Craig fikk et ødelagt trommesett og Charlie en gitar, spilte paret i diverse punkrockband kalt Black Flag, Hippy Hasslers og Reasons for Emotion. I et intervju i magasinet *Esquire* i 2016, uttalte Craig Reid at han var en stor fan av punkband som The Clash, The Jam og Sex Pistols, og også 60-tallsband som The Rolling Stones, The Beatles og The Kinks.

Bandet ble dannet i 1983 som en akustisk duo og fanget publikums oppmerksomhet i januar 1987 etter deres opptreden på populærmusikkprogrammet *The Tube* på britisk fjernsyn. «Letter From America» spilte seg til tredjeplass på de britiske spillelistene og albumet *This is the Story* solgte til gull. Oppfølgeralbumet *Sunshine on Leith* er kjent for sangene «I'm Gonna Be...» og «I'm on My Way» (har senere blitt enda mer populær gjennom filmen *[[Shrek]]*).

Musikkstilen til The Proclaimers er for det meste influert av countrymusikk, folk og punk. Musikken deres inneholder også new wave, roots rock, alternativ rock, pop, rockabilly, soul og folkrock, sunget med skotsk aksemt. Brødrene er kjent for å støtte Skotsk uavhengighet, og har også uttalt støtte til Walisisk uavhengighet. Craig Reid har uttalt at 1970-tallets punk rock har vært en stor inspirasjon og nevner The Clash, The Jam, The Damned og Sex Pistols som spesielt store inspirasjonskilder. Av inspirasjonskilder fra 1960-tallet er The Rolling Stones, The Beatles og The Kinks blitt nevnt. Senere influenser som har vært nevnt er Dexys Midnight Runners, Joy Division og Bruce Springsteen. Når det gjelder det tekstmessige har The Proclaimers uttalt at de har vært inspirert av blant annet Kevin Rowland fra Dexys Midnight Runners, Ian Dury fra The Blockheads, Joe Strummer fra The Clash, Morrissey, vokalist i The Smiths og Merle Haggard.

Mange band og artister har uttalt at de har vært inspirert av The Proclaimers, blant annet The Balconies, Barenaked Ladies, Belle and Sebastian, Camera Obscura, The Concretes, Jens Lekman, Sondre Lerche, Lonely Dear, Oppenheimer, Peter Bjorn and John og The Weepies.

Blant artister som har fremført cover-versjoner av The Proclaimers sanger er blant annet Imagine Dragons, L7 og Todd Rundgren.

Sangen «Sunshine On Leith» var med i BBC Radio 4 programmet "Soul Music" den 15. desember 2020.

Brødrene er også kjent for å være store tilhengere av Edinburgh-fotballklubben Hibernian F.C..  Klubben har også deres hit «Sunshine on Leith» som offisiell klubbsang. I oktober 2022 sponset The Proclaimers The Hibernian Girls Academy Under 12's fotball-lag. 

## Diskografi
**Studioalbum**
* *This is the Story* (1987)
* *Sunshine on Leith* (1988)
* *Hit the Highway* (1994)
* *Persevere* (2001)
* *Born Innocent* (2003 (UK), 2004 (US))
* *Restless Soul* (2005)
* *Life with You* (2007)
* *Notes & Rhymes* (2009)
* *Like Comedy* (2012)
* *Let's Hear It for the Dogs* (2015)
* *Angry Cyclist* (2018)
* *Dentures Out* (2022)

**Singler (utvalg)**
Topp 50 på UK Singles Chart
* «Letter from America» (1987) #3
* «I'm Gonna Be (500 Miles)» (1988) #11
* «Sunshine on Leith» (1988) #41
* «I'm on My Way» (1989) #43
* «King of the Road» (1990) #9
* «Let's Get Married» (1994) #21
* «What Makes You Cry?» (1994) #38
* «I'm Gonna Be (500 Miles)» (med Brian Potter og Andy Pipkin)  (2001) #1

**Samlingsalbum**
* *The Best of The Proclaimers 1987-2002* (2002)
* *The Best of The Proclaimers 1987-2002* (2002) (DVD)
* *Finest* (2003) (kun UK)
* *This Is the Story* (dobbelt-CD: ny mastering og bonusspor) (2011)
* *Sunshine on Leith* (dobbelt-CD: ny mastering og bonusspor) (2011)
* *Hit the Highway* (dobbelt-CD: ny mastering og bonusspor) (2011)
* * The Very Best Of: 25 Years 1987–2012* (dobbelt-CD) (2013)

**DVD**
* *The Best of The Proclaimers 1987–2002* (2002)

**Sanger brukt i Soundtracks**
* *The Crossing* (1990) (sang: «King of the Road»)
* *Benny & Joon* (1993) (sang: «I'm Gonna Be (500 Miles)»)
* *[[Dum og dummere]]* (1994) (sang: «Get Ready»)
* *Bye Bye Love* (1995) (sang: «Bye Bye Love»)
* *Bottle Rocket* (1997) (sang: «Over and Done With»)
* *Slab Boys* (1997) (sanger: «Maybe Baby» og «No Particular Place to Go»)
* *The Closer You Get* (2000) (sang: «I'm Gonna Be (500 Miles)»)
* *[[Shrek]]* (2001) (sang: «I'm on My Way»)
* *[[How I Met Your Mother]]* (2007, 2009, 2013 – episodene "Arrivederci, Fiero", "Duel Citizenship" og "Mom and Dad") (sang: «I'm Gonna Be (500 Miles)»)
* *Mama's Boy* (2008) (sang: «Then I Met You»)
* *Burke & Hare* (2010) (sang: «I'm Gonna Be (500 Miles)»)
* *[[The Angels' Share]]* (2012) (sang: «I'm Gonna Be (500 Miles)»)
* *Bachelorette* (2012) (sang: «I'm Gonna Be (500 Miles)»)
* *[[Grey's Anatomy]]* (sesong 9, 2012) (sang: «I'm Gonna Be (500 Miles)»)
* *[[Pitch Perfect]]* (2012) (sang: «I'm Gonna Be (500 Miles)»)
* *[[Identity Thief]]* (2013) (sang: «I'm Gonna Be (500 Miles)»)
* *Uncle (Britisk TV-serie) (sesong 2, episode 6) (sang: «I'm Gonna Be (500 Miles)»)
* *Peter Rabbit* (2018) (sang: «I'm Gonna Be (500 Miles)»)

*'Soundtrack album*'
* *Sunshine on Leith* (2013) (fra filmen *Sunshine on Leith'')

## Referanser


## Eksterne lenker
* 
* 
*